Evropsko prvenstvo u košarci 2022.
Evropsko prvenstvo u košarci 2022, poznato i kao EuroBasket 2022, bilo je 41. izdanje evropskog prvenstva u košarci koje organizuje FIBA Evropa, a održavalo se između 1. i 18. septembra 2022. Ovo je prvo prvenstvo otkad je dogovoreno da se ona održavaju svake četiri godine, sa sličnim sistemom kvalifikacija kao za svjetska prvenstva. Prvobitno je trebalo biti održano od 2. do 19. septembra 2021, ali zbog pandemije COVID-19 i naknadnog odgađanja Olimpijskih igara 2020. za 2021, prvenstvo je pomjereno za jednu godinu. Kao i prethodna dva izdanja, turnir se održava u četiri države. Utakmice grupne faze odigravaju se u Njemačkoj, Češkoj, Gruziji i Italiji. Završnica će biti igrana u Berlinu.